open-index/open-wikipedia-markdown huggingface dataset:
Camilo José Cela

**Camilo José Cela** (1916–2002) var en spansk forfatter.

Han ble født i provinsen La Coruña i  Galicia. I 1989 mottok han nobelprisen i litteratur «for en rik og intensiv prosakunst, som med behersket medfølelse viser en utfordrende visjon av menneskets sårbarhet».

## Referanser


## Eksterne lenker
* 
* 
*
Tory

Begrepet **tory** kan referere til:

* Tory (historisk britisk parti), forgjengeren til Det konservative parti i Storbritannia
* Det konservative parti (Storbritannia)
* Scottish Unionist Party
* Flere etterfølgende politiske partier i Canada:
** Conservative Party of Canada (historisk) (1867–1942)
** Progressive Conservative Party of Canada (1942–2003)
** Conservative Party of Canada (2003–)
* Lojalist (den amerikanske revolusjon)
* Tory, Donegal, en øy på nordvestkysten av Donegal i Irland

Personer med navnet **Tory**:

* John Tory, leder av Ontario Progressive Conservative Party
Museo Egizio

**Museo Egizio** («Det egyptiske museum», formelt navn **Museo delle antichità egizie di Torino**) er et museum i Torino i Piemonte, Italia. Det har den nest største samlingen av artefakter fra oldtidens Egypt; den største samlingen befinner seg i Egyptian Museum i Kairo. 

Samlingen fikk sin start i 1753, da botanikeren Vitaliano Donati brakte statuer og fragmenter av statuer, totalt omkring 300 artefakter, fra Karnak og Koptos. I 1824 kjøte kong Carlo Felice Drovetti-samlingen, som bestod av 3007 artefakter som den franske generalkonsulen Bernardino Drovetti hadde samlet under sitt opphold i Egypt. Samme år brukte Jean-François Champollion den store samlingen av papyri til å teste sine gjennombrudd i dechiffreringen av hieroglyfer. 

Samlingen i Torino vokste så kraftig at mange muséer ellers i verden følte behov for å utvide sine egyptiske avdelinger. I 1833 ble samlingen til Giuseppe Sossio på over 1200 artefakter overført til muséet. Den siste store tilføyelsen av gjenstander ble utført av Ernesto Schiaparelli, med artefakter han fant under sine utgravninger mellom 1900 og 1920. 

Museumsbygningen ble reist spesielt for formålet i Via Accademia delle Szience 6, og selv om samlingen har blitt sterkt utvidet har den ikke blitt flyttet over i nye lokaler. Under andre verdenskrig ble noe av materialet flyttet til byen Aglié for å beskytte det. 

## Kjente artefakter
Blant de meste kjente artefaktene i muséet finner man:

* Kongesamlingen, en samling av statuer av alle konger i Det nye rike
* Tuthmosi IIs tempel
* Sarkofager, mumier og dødebøker fra Drovettisamlingen
* Et maleri på lerret datert ca. 3500 f.Kr.
* Gravgods fra Den ukjentes grav fra Det gamle rike
* Papyrussamlingen (bl.a. Gebelein papyri)
* Mensa Isaica (Isis' bord)
* Den malte graven (normalt ikke åpen for publikum)
* Tre versjoner av Den egyptiske dødebok, inkludert den eldste kjente versjonen

## Litteratur
* Wolfgang Kosack: *Schenute von Atripe De judicio finale*. Papyruskodex 63000.IV im Museo Egizio di Torino. Einleitung, Textbearbeitung und Übersetzung herausgegeben von Wolfgang Kosack. Brunner, Berlin 2013. ISBN 978-3-9524018-5-9
* Wolfgang Kosack: *Basilios "De archangelo Michael"*: sahidice *Pseudo - Euhodios "De resurrectione"*: sahidice *Pseudo - Euhodios "De dormitione Mariae virginis"*: sahidice & bohairice :  nebst Varianten und Fragmente. In Parallelzeilen ediert, kommentiert und übersetzt von Wolfgang Kosack.  Verlag Christoph Brunner, Berlin 2014. ISBN 978-3-906206-02-8.

## Referanser


## Eksterne lenker
* 
* Ernesto Schiaparelli (på italiensk)
Vemund Brekke Skard

**Vemund Brekke Skard** (født 1981) er en norsk fotballtrener og tidligere fotballspiller, med kamper for blant andre Championship-klubben . Han har i tillegg spilt for spanske CE L'Hospitalet og flere norske klubber. Han prøvespilte for Ham-Kam, engelske  og spanske Lleida.

Etter flere år som fysisk trener i , returnerte Skard til hjemklubben  som hovedtrener og spiller i 2018.

## Referanser


## Eksterne lenker
*
The Sun

***The Sun*** er en britisk tabloidavis. Det er den største engelskspråklige dagsavisen i verden, med et opplag på 1,2 millioner eksemplarer hver dag (per mars 2020). Den har over 8,5 millioner lesere. *The Sun* er til tross for de høye salgs- og lesertallene også regnet som en av de mest omdiskuterte avisene internasjonalt. Ansvarlig redaktør er Rebekah Wade.

Avisen ble startet i 1964 og var i begynnelsen en fullformatavis uten særlig suksess. Det var først da den australske mediemogulen Rupert Murdoch, som kjøpte avisen i 1969, bestemte seg for å omgjøre både profilen og formatet til det tabloide, at salget begynte å vokse. Samtidig kjøpte Murdoch *[[Daily Herald]]*, som ble innfusjonert i *The Sun*. *The Sun* ble på samme tid søsterutgaven til søndagsavisen *[[News of the World]]*. 

Underholdningsnyheter, sport, nyheter om de kongelige og sensasjonalistisk krimstoff ble mikset sammen med vanlig reportasjestoff og politiske nyheter. I tillegg ble *side 3-piken* innført - et bilde av en toppløs jente daglig. Avisen har også vært bevisst på å vinkle artiklene sensasjonalistisk og svært subjektivt. I 1978 gikk *The Sun* forbi sin hovedkonkurrent *[[Daily Mirror]]* i opplagskampen.

I motsetning til de fleste andre britiske aviser, har *The Sun* flere ganger byttet side i den politiske kampen i Storbritannia. I sine første år støttet den Arbeiderpartiet, men da Margaret Thatcher ble statsministerkandidat for de konservative foran valget i 1979, ble den en av hennes viktigste støttespillere. 

Til tross for den stadige kritikken mot de tabloide verdiene, er *The Sun* alltid blitt regnet som en viktig politisk avis. Da Tony Blair og hans strateger skulle gjenreise Labour på 1990-tallet, ble de enige om at de i det minste måtte nøytralisere *The Sun*. Det klarte de, og fikk til og med avisens støtte under valgkampen i 1997.

## Referanser


## Eksterne lenker
* 
*
Petter Andersen

:*For den tidligere lederen av Norsk Transportarbeiderforbund, se [[Petter Andersen (fagforeningsmann)]]*

**Petter Andersen** (født 2. januar 1974 i Lørenskog) er en norsk tidligere skøyteløper. Han vokste opp på Kolbotn sør for Oslo. Han viste tidlig et stort talent, og vant landsmesterskapet som 11-åring.

I 1996 ble han norsk allroundmester, men han var for svak på langdistansene til å kunne hevde seg helt i toppen i internasjonale allroundmesterskap. Under EM 2002 i Erfurt vant han både 500 meter og  meter, men med 23.-plass på  meter og 14.-plass på  meter ble det femteplass sammenlagt. 

Andersen spesialiserte seg etter hvert på de kortere distansene (spesielt  meter og  meter), og har flere medaljer fra verdenscupløp.

Under VM enkeltdistanser i Inzell i 2005 delte Petter Andersen bronsemedaljen på  meter med finske Pekka Koskela. (Even Wetten ble verdensmester med nederlenderen Jan Bos på sølvplass).

Han ble i sin aktive periode også støttet økonomisk av Bladkompaniet og fikk etter hvert en enkelt tegneseriestripe i serien Ernie hvor Andersen blir presentert som den eneste olympier som blir sponset av en tegneserie.

## Personlige rekorder

## Referanser




## Litteratur
* 

## Eksterne lenker
* 
*  Petter Andersen på www.ISU.html.infostradasports.com
*  Petter Andersen på Jakub Majerski's Speedskating database (Adelskalender distanser og sammenlagt)
*  Petter Andersen på The-Sports.org (noen resultater)
* 
*
Nylig industrialiserte land

**Nylig industrialiserte land** (engelsk: *Newly Industrialised Country*, **NIC,** tysk: *Schwellenland* (terskelland)) er en ofte brukt betegnelse på land som har gjennomgått en industrialisering. 

Betegnelsen er ikke nøyaktig eller offisiell. Den er en klassifisering av land foretatt av økonomer og statsvitere basert på ulike faktorer, som blant økning i eksport og produksjon av industrivarer de siste 10-20 årene. 

NIC er land som ennå ikke er fullt utviklet i henhold til disse betingelsene, men som samtidig har nådd lenger enn utviklingsland. Det viktigste tegnet på at et land er NIC er at det har gjennomført en industrialisering, altså skiftet hovedtyngden av økonomien fra jordbruk til industri. NIC-land har også andre fellesnevnere, som:

* økt vekt på menneskerettigheter og personlig frihet
* endring fra en landbruksøkonomi til en økonomi basert på industriell produksjon
* en stadig mer åpen økonomi, med frihandel med naboland

NIC ble et begrep på 1970-tallet da «de asiatiske tigrene» Hongkong, Sør-Korea, Singapore og Taiwan utviklet seg. NIC-landa per 2011 er Mexico, Brasil, Argentina, Tyrkia, Thailand, Malaysia, Sør-Afrika, Kina og India. De to sistnevnte er i en klasse for seg; deres enorme befolkningsgrunnlag gjør at deres BNP per innbygger selv etter omfattende industrialisering fortsatt vil være svært lavt. 

## Se også
*Minst Utviklede Land (MUL)

## Referanser
Palma

**Palma** kan vise til:

* Palma de Mallorca &ndash; en by i Spania.
* La Palma &ndash; en av Kanariøyene.
* Palma Campania &ndash; en by i Campania i Italia.
* Palma di Montechiaro &ndash; en by på Sicilia i Italia.
* Palma (Minas Gerais) &ndash; en brasiliansk kommune i delstaten Minas Gerais.
* Palma (Uruguay) &ndash; en by i Uruguay.
* Brian De Palma &ndash; en amerikansk filmregissør.
* ''Palma'' (film fra 2021) - en russisk film.
Minst utviklede land

**Minst utviklede land** (**MUL**) er en betegnelse som brukes av økonomer og statsvitere og som omfatter rundt 50 land. En annen betegnelse for samme gruppe er «den fjerde verden».

## Definisjon
Betegnelsen MUL brukes noen ganger feilaktig som et synonym for utviklingsland, eller mindre utviklede land. Det er dog en stor forskjell mellom «mindre utviklede land» og «minst utviklede land», og FN fører en liste over sistnevnte.

### Liste over MUL-land

**Asia**, 8 land: Afghanistan, Bangladesh, Jemen, Kambodsja, Laos, Myanmar, Nepal, Øst-Timor.

**Afrika**, 32 land: Angola, Benin, Burkina Faso, Burundi, Den demokratiske republikken Kongo, Djibouti,  Eritrea, Etiopia, Gambia, Guinea, Guinea-Bissau, Komorene, Lesotho, Liberia, Madagaskar, Malawi, Mali, Mauritania, Mosambik, Niger, Rwanda, Senegal, Den sentralafrikanske republikk, Sierra Leone, Somalia, Sudan, Tanzania, Togo, Tsjad, Uganda, Zambia

**Oseania**, 3 land: Kiribati, Salomonøyene, Tuvalu

**Karibia**, 1 land: Haiti

## Klassifikasjon
Om lag halvparten av MUL ligger i Afrika sør for Sahara.

I sin siste oversikt fra 2018 definerte FN MUL basert på tre kriterier. Et av kriteriene er bruttonasjonalprodukt, som må være under $1 025 pr innbygger. Land med befolkning over 75 millioner regnes ikke med blant MUL.

Land som oppfyller følgende tre kriterier defineres som et MUL:
* BNI (bruttonasjonalinntekt) per capita under $ i gjennomsnitt per år i tre år. BNI per capita beregnes ut fra Verdensbankens Atlas-metode.
** Land som tidligere har vært på listen over MUL må ha en BNI per capita 20 % over inklusjongrensen for å avansere ut av listen over MUL.
* Poengsum på HAI (human assets index) under 60. Poengsummen beregnes ut ifra fire indikatorer, to på helse og ernæring og to på utdanning.
** Land som tidligere har vært på listen over MUL må ha en poengsum over 66 for å avansere ut av listen av MUL.
* Land der utviklingen er mer utsatt for eksogene sjokk, og med strukturelle karakteristika som gjør at effekten av slike sjokk forventes å være store.

## Støtteordninger
EU-nasjonene fritar import av annet enn krigsmateriell fra minst utviklede land fra alle tollavgifter og kvotebegrensninger under *Everything but Arms-*programmet, som trådte i kraft 1. mars 2001.

Siden 2002 har MUL hatt tollfritak på varer de selger til Norge.

## Referanser


## Eksterne lenker
* Office of the High Representative for the Least Developed Countries, United Nations
* Rapport 2013: Verdens Minst Utviklede Land (UNCTAD, via FN-sambandet)
* Norad - Bistandsaktuelt 01/2007
* Oppdatert medlemsliste av MUL på Globalis
Stimpmeter

Et **stimpmeter** er et redskap som anvendes i golf for å måle hvor raskt en golfball ruller på greenen. Stimpmeteret er en cirka 75 centimeter lang aluminiumskinne med en utskålet renne tilpasset golfballen. Rennen er V-formet med en vinkel på 145 grader.

## Måling
For å utføre måling med stimpmeter behøves:
*Et stimpmeter
*Tre golfballer
*Tre pegger
*Et 3&ndash;4 meter langt målbånd

#Flaten som målingen skjer på skal være helt plan
#En peg festes der stimpmeteret begynner på bakken. Dette punktet regnes som startpunkt.
#En ball legges i stimpmeteret og denne heves sakte til ballen begynner å rulle ned mot greenen. Når ballen har begynt å rulle så skal stimpmeteret ikke heves mer. Denne øvelsen gjennomføres med alle ballene etter hverandre. Ballene må stoppe innen 20 centimeter fra hverandre hvis ikke anser man at stimpeteret er håndtert på forskjellig måte.
#En peg plasseres på en gjennomsnittlig lengde av de tre ballene.
#Steg 3 og 4 utføres i motsatt retning med stimpmeteret ved den andre peggen og ballen rulles mot den peg som var startpunktet ved den forrige målingen.
#En gjennomsnittlig verdi av begge gjennomsnittslengdene utgjør stimpmeteret, det vil si greenens hastighet.

### Hastighet
Hastigheten graderes som følger:

## Eksterne lenker
* Stimpmeter på USGA
Eberhard Rösch

**Eberhard Rösch** (født 1954) er en tysk tidligere skiskytter. Han er far til skiskytteren Michael Rösch.

## Meritter
* Under OL 1980 i Lake Placid tok Rösch to medaljer &ndash; sølv på stafetten og bronse på 20&nbsp;km. 
* Han ble tre ganger verdensmester i stafett for DDR (1978, 1979 og 1981). I 1978 tok han to i tillegg individuelle VM-medaljer &ndash; sølv på sprinten og bronse på 20&nbsp;km. 
* I 77/78-sesongen tok han andreplass og i 79/80 tredjeplass sammenlagt i verdenscupen.

## Referanser


## Eksterne lenker
*
Slope

**Slope** er et system innen golf som brukes for å indikere en banes vanskelighetsgrad. Sammen med handicapsystemet bidrar slopesystemet til at golfspillere på forskjellig ferdighetsnivå kan konkurrere mot hverandre på tilnærmet like vilkår. Ved at en bane får en slopeverdi kan man regne ut hvor mange slag en spiller med et gitt handicap kan bruke utover banens par for å forsvare dette handicapet. Sloping er mest utbredt i Europa, men er blitt mer vanlig også i USA og andre deler av verden. Slope har erstattet det gamle *SSS*-systemet.

Det er det ansvarlige golfforbund i hvert enkelt land som har ansvar for å vurdere banenes vanskelighetsgrad i henhold til EGAs forskrifter. I Norge er det Norges Golfforbund som har dette ansvaret.

En golfbanes slopeverdi skal revurderes
* ved større forandringer i banens utforming,
* hvert tredje år for nye klubber, og
* hvert tiende år for klubber som er eldre enn ti år.

For herrer vurderes vanskelighetsgraden individuelt for hver enkelt tee (hvit, gul, blå, rød) mens det for damer kun vurderes for gul, blå og rød tee.

## Sloping

Systemet består av to deler, slope og *course rating* (CR). Slope viser en typisk bogeyspillers forutsetning for å kunne spille banen sammenlignet med scratchspillerens, der scratchspillerens slopeverdi er 113. CR viser vanskelighetsgraden for scratchspilleren i forhold til banens par. Når banen er blitt vurdert etter slopesystemet, får hver enkelt tee sin egen slopeverdi, CR og bogeyverdi.

Ved vurderingen av banens slope ser man på forutsetningene for fire typer av spillere:
*en mannlig scratchspiller
*en kvinnelig scratchspiller
*en mannlig bogeyspiller
*en kvinnelig bogeyspiller

Følgende faktorer tas med i vurderingen av banens vanskelighetsgrad
*Banens lengde
*Topografi
*Muligheten for å treffe fairway på utslaget
*Lengde og beskaffenhet på gresset på fairway og i roughen
*Muligheten for treffe greenen på innspillet
*Bunkernes vanskelighetsgrad og risikoen for å havne i disse
*Risikoen for å havne *[[out of bounds]]*
*Vannhinder og sidevannshinder
*Trær og andre vekster som er i spill
*Greenenes struktur, hasighet og onduleringer
*Den totale psykologiske effekten av alle disse faktorer

## Utregning

Det antall slag som en spiller får tildelt utover banens par, beregnes etter følgende formel:

 (Slopeverdi / 113) * Spillerens eksakte handicap) 
 + Baneverdi 
 – Banens Par 
 = antall tildelte slag

Antall tildelte slag avrundes til nærmeste heltall. For eksempel avrundes *10,5* opp til *11*, mens *10,4* avrundes til *10*.

## Eksterne lenker
* Om slope hos Norges Golfforbund
* Om sloping på USGAs nettsider 
* Om USGAs sloperating på About.com
Universitetet i Torino

**Universitetet i Torino** (*Università degli Studi di Torino*, UNITO) ligger i byen Torino i Piemonte nordvest i Italia.  Det ble stiftet i 1404, stengt fra 1536, men senere gjenåpnet.  På begynnelsen av 1700-tallet ble det reorganisert.

Universitetet oppstod i en periode med ustabilitet i Lombard-regionen, da forelesere fra universitetene i Pavia og Piacenza foreslo at det skulle opprettes et lærested for høyere utdanning i området.  Valget falt på Torino, da det lå sentralt til, det hadde et kirkesete og prinsen var villig til å etablere et universitet på sine egne landområder.  På høsten 1404 kom det en pavelig bulle fra motpaven Johannes XXIII som etablerte universitet.  Det ble formelt godkjent både av keiseren og paven i Roma, og fikk en rekke pavelige privilegier.

I tidlige år ble universitetet plaget av omveltningene i forbindelse med pest i området.  Universitetet var stengt i forbindelse med den franske okkupasjonen fra 1536.  Fra 1558 ble det startet undervisning igjen ved Mondovì. Først i 1566 åpnet universitetet igjen dørene i Torino.

Fram til andre halvdel av 1600-tallet hadde universitetet en glansperiode.  En serie med epidemier, sult og kriger gjorde at institusjonen først stagnerte, og så krympet.  I 1720 eller 1721 flyttet de inn i en ny bygning på Via Po, i sentrum av Torino.  Dette markerte begynnelsen på en ny oppgangsperiode.  Under hertug Vittorio Amedeo II ble også utdanningssystemet reformert.  Vittorio mente at et statlig styrt utdanningssystem var viktig for å bygge opp en trofast herskerklasse som kunne hjelpe ham å «bygge nasjonen».  Nye studier, blant annet i italiensk retorikk, og et internat komplett med studieassistenter, ga universitetet et ry som påvirker utdanningsreform i andre deler av Italia.

Nok en krig mot Frankrike gjorde at universitetet var stengt fra 1792 til 1799.  Under det franske departementet Pô ble studiene reorganisert i 1800.  Universistetet ble det nest største i det franske imperiet, bare overskygget av Paris.  Etter Napoleons fall ble universitetet igjen reorganisert, nå etter gamle retningslinjer.  I forbindelse med opptøyene i 1821 ble universitetet igjen stengt for en tid.

Utover på 1800-tallet åpnet en rekke nye fakulteter.  Selv om hovedstaden ble flyttet til Firenze overlevde universitetet og blomstret på tross av byens synkende innbyggertall.  I 1893 flyttet noen av de naturvitenskapelige fakultetene ut til Valentino-området.  I 1923 ble universitetet statlig, som en del av en utdanningsreform som etablerte 21 statlige universiteter i Italia.

## Referanser


## Eksterne lenker
*
Palma de Mallorca

**Palma de Mallorca** eller **Palma** er en by og kommune i det østlige Spania. Byen er hovedstad på øya Mallorca, i provinsen Balearene og i den homonyme autonome regionen. Kommunen har  innbyggere (2021).

## Navn
Byen ble grunnlagt med navnet Palma av romerne. Etter den mauriske erobringen skiftet navnet til Madina Mayurca og etter at Jakob I av Aragón erobret øya i 1229 fikk byen navnet Ciutat de Mallorca. Palma vendte tilbake som navn først på 1700-tallet.

## Geografi
Byen ligger ved enden av fjellkjeden Sierra de Tramontana på sletten mellom Sierra de na Burguesa i vest og platået Marina de Lluchmayor i øst. Palma kommune omfatter også Cabreraøyene sør for sørspissen av Mallorca.

## Befolkning
I 2021 hadde Palma de Mallorca  innbyggere. Palma er i folketall den største byen og kommunen på Mallorca og Balearene. I 1900 hadde Palma  innbyggere, noe som utgjorde 20,7 % av befolkningen på Balearene. Byens andel av folketallet har økt og utgjorde 37 % i 2008.

I 2015 var 19,4 % av bybefolkningen utenlandske statsborgere. Tyskere, italienere, rumenere, bulgarere og briter utgjorde de fem største gruppene av utlendinger blant de 156 nasjonalitetene som bodde i byen.

## Historie
Palma ble okkupert av romerne i år 123 etter Kristus og de anla en militærleir i Palma. Romerne som utviklet Mallorca, startet saltgruvedrift og olivendyrking.

Øya ble angrepet av maurerne fra Nord-Afrika og erobret av Córdoba-kalifatet. Mallorca ble gjenerobret i 1229 av kong Jakob I av Aragón.

I 1891 rammet vinlus øyas vingårder.

Utover andre halvdel av 1900-tallet økte befolkningen. Siden 1960-årene har turistnæringen vokst betydelig og er i dag, sammen med varehandel, de viktigste næringene i byen.

## Politikk og administrasjon

Palma er hovedstad for den autonome regionen Balearene, provinsen Balearene og Consell Insular de Mallorca. Byen er stiftsby for det katolske bispedømmet Mallorca.

## Klima

## Næringsliv
### Samferdsel
Palma har en undergrunnsbybane, Palmas metro, som åpnet i 2007.

Byen betjenes av Son Sant Joan lufthavn, 8 km øst for bysentrum.

### Turisme
Byen ligger på øyas solrike sørkyst.  Turisme er en betydelig næring og det finnes mange hoteller, restauranter og barer. Langs Palmabukta, sør for sentrum, ligger hvite badestrender.

## Samfunn
### Utdanning
Universidad de las Islas Baleares har sin hovedcampus i Palma. 

## Galleri

Mediterranes-stadtleben-mallorca.jpg|Gate i gamlebyen
Castillo de Bellver.jpg|Castillo de Bellver
Nevada Palma (Feb 2012).JPG|Snø i februar 2012
14-01-24-перейти в Пальма-де-Майорка-RalfR-DSCN1071-025.jpg|Parque del Mar


## Referanser


## Eksterne lenker
*
Gir

Et **gir** er en utveksling som overfører roterende bevegelse fra én aksling til en annen slik at hastighet og dreiemoment endres.

Det mest grunnleggende eksempelet på gir er kraftoverføring mellom to tannhjul i ulike størrelser. Dersom tannhjulene derimot har lik størrelse er det ikke et gir, men en ren 1:1 kraftoverføring.

## Virkemåte

Illustrasjonen viser to tannhjul med radiene *r*1 og *r*2, og med like store tenner som mellomrom.  Tennene griper inn i hverandre og danner en utveksling mellom de to parallelle akslene som hjulene sitter på &ndash; bemerk at «radius» her er avstanden mellom hjulets aksel og det stedet på tennene (her markert med hvit strek) som kommer i berøring med det andre hjulets tenner.

Trekker man det ene tannhjulet rundt med et dreiemoment *&tau;*1 og en vinkelhastighet *&omega;*1, tvinges det andre hjulet til å rotere i motsatt retning med et nytt dreiemoment *&tau;*2 og ny vinkelhastighet *&omega;*2.

Akkurat de samme forhold gjelder om tannhjulene er plassert fra hverandre, men er forbundet med et endeløst kjede eller rem som f.eks. ved en sykkel.

### Vinkelfrekvensen er omvendt proporsjonal med radius
Der hvor tennene griper i hverandre, skal det hele tiden passere en tann fra det ene hjulet etterfulgt av en tann fra det andre hjulet.  Da tennene sitter med ensartet avstand, så skal de to hjulene ha samme tangentialhastighet i inngrepspunktet.  Da tangentialhastighetene er proporsjonal med radius og vinkelhastigheten, må det mindre hjulet ha en høyere vinkelfrekvens enn det større for å holde denne felles tangentialhastigheten.  Derfor gjelder:

\frac{\omega_1}{\omega_2} = - \frac{r_2}{r_1}

### Dreiemomentet er proporsjonalt med radius
Dreiemomentet er proporsjonalt med kraften tennene utøver på hverandre og med «momentarmens» lengde, som i dette tilfellet er hjulenes radier.  Da kraften er lik for begge tenner (jamfør Newtons 3. lov og aksjon og reaksjon), blir dreiemomentet i et gitt tannhjul proporsjonalt med hjulets radius.  Man har at:

\frac{\tau_1}{\tau_2} = - \frac{r_1}{r_2}

Denne siste ligningen gjelder kun i en ideell girutveksling, man ser altså bort fra tap av mekanisk energi, for eksempel ved friksjon.

## Girtyper
*V-gir
Politecnico di Torino

**Politecnico di Torino** er et universitet i Torino i Piemonte, nordvest i Italia.  Det ble stiftet i 1906, men kan spore røttene sine tilbake til en ingeniørskole som ble stiftet i 1859.

I 2004 hadde skolen rundt 26&nbsp;000 studenter.

## Referanser


## Eksterne lenker
*  Offisiell nettside
Devon Murray

**Devon Michael Murray** (født 28. oktober 1988 i County Kildare, Irland) er en irsk skuespiller, mest kjent for sin rolle som Jokum Finnimann i *[[Harry Potter]]*-filmene.

## Filmografi

## Referanser


## Eksterne lenker
* 
*
Ireen Wüst

**Irene Karlijn Wüst** (født 1986) er en nederlandsk tidligere skøyteløper. Hun gikk for klubben Riel.

Hun gjorde seg internasjonalt bemerket for første gang sesongen 2004/2005, blant annet med fjerdeplass i allround-EM og femte i VM. Hun ble juniorverdensmester i 2005, og har satt juniorverdensrekorder på 1000 m, 1500 m og 3000 m.

I desember 2005 vant hun både 1500 og 3000 meter under det nederlandske mesterskapet på enkeltdistanser, og kvalifiserte seg dermed til deltakelse i Torino-OL. I 2006 tok hun sin første internasjonale pallplassering i et seniormesterskap med tredjeplass under allround-EM på Hamar, etter Claudia Pechstein og Renate Groenewold. Under OL 2006 i Torino gikk hun til topps på 3000 meter.

I 2007 tok hun steget opp til andreplass under EM i Collalbo. Wüst ledet klart etter tre distanser, men etter en svak avslutning av hennes 5000 m, tapte hun mesterskapet med 0,023 poeng til tsjekkiske Martina Sáblíková. Uken etterpå tok hun sølv under sprint-VM på Hamar, før hun tok steget helt til topps og vant en suveren VM-tittel på hjemmebane i Heerenveen. Under VM enkeltdistanser i 2009 tok hun gull på både 1000 m og 1500 m. Hun vant 3000 m under VM på skøyter enkeltdistanser 2011 i Inzell. Hun ble allround-verdensmester i 2011 i Calgary, 2012 i Moskva og i 2013 på Hamar. Wüst er også europamester i fra 2008 i Kolomna, 2013 i Heerenveen og i 2014 i Hamar. 

I 2013 tok hun gull på 1500 meter på skøyter i Berlin i Tyskland.

I 2014 tok hun gull på 1500 meter på skøyter i Inzell i Tyskland.

Hun la opp i 2022.

## Personlige rekorder
Oppdatert pr 1. juli 2021. 

### Sammenlagt i [[Verdenscupen på skøyter|Verdenscupen]]
Oppdatert etter sesongen 2021/22.

Sort-markert rubrikk = Ikke avholdt konkurranser for sesongen.
– = ikke deltatt på distansen for nevnte sesong.

## Referanser




## Eksterne lenker
* 
* 
* 
*
Brendan Gleeson

**Brandon Gleeson** (født 1955) er en irsk skuespiller. Han har blant annet spilt i filmen *The Village* og rollen som professor Galøye Bister i *[[Harry Potter og Ildbegeret (film)|Harry Potter og Ildbegeret]]*. I 1995 spilte han sammen med Mel Gibson i *[[Braveheart]]*.

Etter endt skolegang spilte Gleeson et par år i Dublin Shakespeare Festival, hvor en av regissørene anbefalte ham å søke på noen dramaskoler. Gleeson reiste til London og gikk på audition for flere dramaskoler, og ble nesten umiddelbart tatt opp ved Royal Academy of Dramatic Art. Etter tre års skolegang reiste han tilbake til Dublin for å spille teater. Han jobbet også som lærer og spesialiserte seg i engelsk og drama. Kort tid etter ble han invitert til audition hos Royal Shakespeare Company, og spilte der et par sesonger frem til han startet sin filmkarriere da han var 35.

## Filmografi

## Referanser


## Eksterne lenker
*
Martini

**Martini** har flere betydninger:

* Martini (cocktail)
* Martini & Rossi SpA, italiensk vermutprodusent
* Martini (vermut)
* Martini (festival), tidligere festival i Latvia
* Martini (bil), fransk racerbil
* Martini-Henry, britisk rifle fra det 19. århundre

## Personer

* Alessandro Martini, grunnleggeren av Martini & Rossi
* Carlo Maria Martini, italiensk kardinal
* Jean Paul Egide Martini, tysk klassisk komponist
* Karl Anton Freiherr von Martini, østerriksk jurist
Helga Haase

**Helga Haase** (født **Helga Obschernitzki** 9. juni 1934, død 16. juni 1989) var en tysk skøyteløper.

Hun ble tidenes første olympiske mester i hurtigløp på skøyter for kvinner da hun vant 500-meteren under OL 1960 i Squaw Valley. Hun tok i tillegg sølvmedalje på  meter.
__NOTOC__
## Meritter
### [[Hurtigløp på skøyter under vinter-OL|Olympiske leker]]

## Referanser


## Eksterne lenker
* 
*
Martini (cocktail)

**Martini** er en cocktail av gin og italiensk, hvit vermut.

**Dry martini** er en amerikansk cocktail av gin og tørr, hvit vermut. Dry Martini lages vanligvis med seks deler gin og én del vermut ifølge International Bartenders Associations nettsted. Dry Martini står på listen over *[[IBA Official Cocktails]]* i kategorien *de uforglemmelige* (eng. *The Unforgettables*). Det finnes flere varianter, blant dem Montgomery, skapt av Ernest Hemingway på Harry's Bar i Venezia rundt 1950.

## Varianter

### Montgomery
Montgomery er en variant av Dry Martini som ble skapt på Harry's Bar i Venezia av forfatteren Ernest Hemingway på 1940-tallet og gitt navn etter feltmarskalk Montgomery. Den er en svært tørr martini med femten eller ti deler gin til én del vermut.

Feltmarkskalk Montgomery skal ha hatt som prinsipp om fortrinnsvis å møte fienden i slag med styrkeforhold femten til én. Dette var det blandingsforholdet mellom gin og vermut Hemingway foretrakk, og som opptrer i boka *Across the river and into the trees* (norsk 1951: *Over floden og inn i skogene*), der oberst Richard Cantwell bestiller en Montgomery Martini. Men oppskriften på Montgomery som brukes på Harry's Bar er ti til én. Vermuten mildner einersmaken av gin, sier innehaveren i det meste av etterkrigstiden, Arrigo Cipriani til Wine Enthusiast.

På nettstedet til The Museum of the American Cocktail kalles den *Montgomery Martini* og lages med 2 ounces Plymouth Gin, 1 teskje Noilly Prat tørr vermut og 1 frossen spansk cocktail-løk (eng. *frozen Spanish cocktail onion*). Nettstedet webtender oppgir at den også kalles *Et besøk hos generalen* (eng. *A visit with the General*).

### Mock Martini
Det finnes også en alkoholfri variant, Mock Martini.

## Referanser


## Eksterne lenker

*
Internasjonal rett

**Internasjonal rett** er et begrep som kan sikte til tre forskjellige ting:

*Folkerett
*Internasjonal privatrett (lovvalgsregler)
*Overnasjonal rett &ndash; det eneste eksempelet på dette foreløpig er rettssystemet innen EU.
Tove Sparvath Holmøy

**Tove Sparvath Holmøy** (født 1963) er en norsk billedkunstner. Hun ble utdannet grafisk designer i 1986 og har jobbet mange år i diverse reklamebyråer i Tønsberg, og senere med design og illustrasjon i eget enkeltpersonforetak.  

Holmøy arbeider på heltid som kunstner innenfor ulike teknikker; tegning, akvarell, akryl og collage, samt litografi. Motivkretsen spenner fra halvabstrakte fjellandskap og trær til høner og haner. Hun er medlem av NFUK, Norsk forening for Uavhengige Kunstnere, samt medlem av Grafill og Grundernettverket. Hun er en aktiv utstiller og har deltatt på flere juryerte utstillinger og er representert på diverse gallerier. Hun har lang erfaring i å holde både fysiske og nettbaserte kurs innen tegning og maling, for private grupper og næringslivet. 

Holmøy har sitt verksted i Olsgaard Atelierfellesskap (tidligere Olsrød Husmorskole) utenfor Tønsberg. Hun er født og oppvokst i Ramnes.

## Eksterne lenker
*
Skolen for Grafisk Design

**Skolen for Grafisk Design** (**SFGD**) var en privat fagskole som utdanner grafiske formgivere for reklamebyråer, grafiske designstudioer, forlag, dags- og ukepresse og andre bedrifter som har behov for profesjonell, visuell utforming. Skolen er i dag en del av Westerdals Oslo School of Arts, Communication and Technology i Oslo. 

## Historikk
SFGD begynte som Skolen for Grafisk formgivning på Lille Ulefoss, under Kjell Dahl. Utdanningstilbudet ble godkjent av myndighetene 1. januar 1985. Skolen gav en to-årig yrkesutdanning på heltid innen visuell formgiving. Etter noen års drift i Oslo gikk skolen konkurs. Skolen gjenoppsto under nytt (formelt) navn Designskolen AS, men gikk offisielt under navnet Skolen for Grafisk Design. Skolen begynte også med kveldskurs i designfaglige delemner. I 1994 ble skoletilbudet utvidet med et tredje utdypingsår med en diplomoppgave. Truls Helweg var rektor i hele perioden skolen eksisterte under egent navn. I 2001 gikk SFGD sammen med Westerdals Reklameskole og Wolff Dekorasjon og Reklameskole og dannet Westerdals School of Communication.
Computer Associates

**Computer Associates** (**CA**) er et amerikansk programvareselskap, grunnlagt i 1976 av Charles B. Wang.

## Referanser


## Eksterne lenker
*
CA

**CA**, **Ca**, **cA** og **ca** kan bety:

## CA
* ISO-kode for Canada.
* California
* Computer Associates, et amerikansk programvareselskap.
* Cambridge Analytica
* Crédit Agricole, et fransk finanskonsern.

## Ca
* Kjemisk symbol for *[[kalsium]]
* [[Cả (elv)|Cả]], elv i Laos og Vietnam

== cA ==
Forkortelse for [[centiampere]]. 1 [[ampere]] er 100 centiampere.

== ca. ==
* Forkortelse for *cirka* i betydningen *omtrentlig''
Octavio Paz

**Octavio Paz** (1914–1998) var en meksikansk forfatter, poet og diplomat. Han ble tildelt nobelprisen i litteratur i 1990.

## Biografi
Paz ble født i Mexico by under den meksikanske revolusjonen og fikk bare en kort utdannelse. Han begynte å publisere dikt, og startet sitt første litterære tidsskrift, allerede som 17-åring i 1931. I årene som fulgte, kombinerte han litterært arbeid og politisk aktivisme, og under utenlandsopphold kom han i kontakt med diktere som William Carlos Williams og André Breton. I 1937–1938 oppholdt han seg i Spania, og han kjempet mot Franco i den spanske borgerkrigen. Fra 1946 arbeidet han som diplomat i Europa, USA og til slutt India. Han gikk av som ambassadør i India i 1968. Dette var i protest mot Tlatelolco-massakeren, hvor myndighetene angrep studenter som demonstrerte i Mexico by. Fra 1968 arbeidet han som lærer og foredragsholder, og i tiårene som fulgte som tidsskriftredaktør og skribent.

Octavio Paz var en uttalt demokratiforkjemper. I et intervju fra 1992 uttalte han: "[...]det demokratiske systemet, til tross for sine store mangler og sin urettferdighet, er bedre enn venstre- eller høyresidens diktaturer." I denne perioden var han sterkt kritisk til revolusjonære bevegelser og møtte motstand blant andre latinamerikanske intellektuelle.

## Forfatterskap
Paz fikk sitt store litterære gjennombrudd i 1950-årene, og han ble særlig kjent for essaysamlingen *[[Ensomhetens labyrint]]* (1950). Der er hovedtemaene meksikansk historie, identitet og isolasjon. Han så på lyrikken som en måte å motvirke fremmedgjøring og finne tilbake til menneskelige verdier. I det kjente diktet "Piedra de sol" (1957) viser tittelens betydning "Solsteinen" til den aztekiske steinen hvor deres kalender er hugget i relieff. Diktet henter formen sin fra kalenderens sirkulære tidsforståelse. Som dikter hentet han inspirasjon fra, og noen ganger flettet han sammen, kulturer og litterære retninger som sto i motsetning til hverandre: Førkolumbisk kultur og spansk kolonialisme, surrealisme, orientalisme og filosofi.

## Priser

* Jerusalem-prisen, 1977
* Cervantes-prisen, 1981
* Neustadtprisen, 1982
* Nobelprisen i litteratur, 1990

## Referanser


## Eksterne lenker
* 
* 
*
Nadine Gordimer

**Nadine Gordimer** (født 20. november 1923, død 13. juli 2014) var en sørafrikansk, engelskspråklig forfatter, politisk aktivist og vinner av Nobelprisen i litteratur for 1991.

Hennes forfatterskap konsentrerte seg om moralske spørsmål og rasespørmål, særlig apartheid i Sør-Afrika.

Hun var aktiv i antiapartheidbevegelsen, og ble medlem av ANC mens organisasjonen fremdeles var forbudt. De siste årene var hun opptatt av hiv/aids-spørsmål.

Gordimer var datter av jødiske innvandrere til Sør-Afrika. Faren var urmaker fra Litauen og moren var fra London.

## Bibliografi
;Skjønnlitteratur

* *[[The Lying Days]]* (1953)
* *[[A World of Strangers]]* (1958)	
* *[[Occasion for Loving]]* (1963)	
* *[[The Late Bourgeois World]]* (1966)
* *[[A Guest of Honour]]* (1970) 
* *[[The Conservationist]]* (1974)
* *[[Burger's Daughter]]* (1979)
* *[[July's People]]* (1982)
* *[[A Sport of Nature]]* (1987)
* *[[My Son's Story]]* (1990)
* *[[None to Accompany Me]]* (1994)
* *[[The House Gun]]* (1998)
* *[[The Pickup]]* (2001)
* *[[Get a Life (roman)|Get a Life]]* (2005)

;Fortellinger

* *[[Face to Face]]* (1949)	
* *[[Town and Country Lovers]]*
* *[[The Soft Voice of the Serpent]]* (1952)
* *[[Six feet of the Country]]* (1956)
* *[[Not for Publication]]* (1965)
* *[[Livingstone's Companions]]* (1970)
* *[[Selected Stories]]* (1975)	
* *[[No Place Like: Selected Stories]]* (1978)	
* *[[A Soldier's Embrace]]* (1980)	
* *[[Something Out There]]* (1984)
* *[[Correspondence Course and other Stories]]* (1984)
* *[[The Moment Before the Gun Went Off]]* (1988)
* *[[Once Upon a Time]]* (1989)
* **' ([[1991]])
* ''[[Why Haven't You Written: Selected Stories 1950-1972]]'' ([[1992]])
* ''[[Something for the Time Being 1950-1972]]'' ([[1992]]
* **' (2003)
* *[[Beethoven Was One-Sixteenth Black]]* (2007)

;Skuespill

* *[[The First Circle]]* (1949)

;Essays

* *[[The Essential Gesture|The Essential Gesture: Writing, Politics and Places]]* (1988)
* *[[The Black Interpreters]]* (1973)
* *[[Writing and Being|Writing and Being: The Charles Eliot Norton Lectures]]* (1995)

;Andre arbeider
* *[[On the Mines]]* (1973)
* *[[Lifetimes Under Apartheid]]* (1986)
* «Choosing for Justice: Allan Boesak» (1983) (dokumentar med Hugo Cassirer)
* «Berlin and Johannesburg: The Wall and the Colour Bar» (dokumentar med Hugo Cassirer)

## Priser og utmerkelser (utvalg)
*  – Nobelprisen i litteratur
*  – Nelly Sachs Pris

## Referanser


## Eksterne lenker
* 
* 
*
The Elder Scrolls III: Bloodmoon

***The Elder Scrolls III: Bloodmoon*** er den andre og siste utvidelsespakken til Bethesda Softworks' datarollespill *[[The Elder Scrolls III: Morrowind]]*. Den ble lansert i Norge 3. juni 2003.

Utvidelsen tilfører en stor øy kalt «Solsteim» nord for «Vvardenfell». Den er i hovedsak bebodd av «the Nord», et folkeslag som i motsetning til «the Dunmer» (den dominerende rasen i *Morrowind*), er tilpasset øyas kalde klima. Ekspansjonen legger også til nye fiender, et nytt laug (*guild* på engelsk), samt muligheten til å bli varulver. Et mer detaljert miljø (blant annet snøfall) medfører noe økte systemkrav.

*[[The Elder Scrolls III: Tribunal|Tribunal]]* er navnet på den første av de to utvidelsene til *The Elder Scrolls III: Morrowind*.

## Handling
Bloodmoon finner sted på en øy kalt Solstheim, nordvest for Morrowind, og nordøst for Skyrim. Dette er omstridt territorium, og forskjellige provinser gjør krav på øya. Spilleren begynner med å gjennomføre forskjellige strøjobber for Fort Frostmoth på Solstheim. Når fortet blir angrepet av varulver, må spilleren reise til den nordlige landsbyen Skaal nord på øya. Spilleren må deretter gjennomføre forskjellige ritualer før man endelig kan bli akseptert av resten av landsbyen. Spilleren blir deretter informert om Bloodmoon Prophecy, en rituell jeger ledet av Daedra Lord Hircine.

The Daedric Prince tar de fire største mesterne på Solstheim, inkludert spilleren, til hjemmet sitt. Han forteller karakterene at de må slåss mot hverandre frem til bare én av dem fremdeles lever. Hvis spilleren overlever, må de også slåss mot en rekke andre motstandere. Hvis spilleren vinner, må de komme seg unna den smuldrende isbreen, og deretter gjennomføre resten av hoved-oppdragene.

## Eksterne lenker
*
Tommy Stinson

**Thomas Eugene «Tommy» Stinson** (født 6. oktober 1966) var bassist i Guns N' Roses. Tidligere band han har spilt i er Dogbreath, The Replacements, Bash and Pop og Perfect.
Bob Stinson var hans halvbror.

## Referanser

## Eksterne lenker
* 
* 
* 
*
George Scott Railton

**George Scott Railton** (født 1849, død 1913) var en av Frelsesarmeens pionerer. Han var med på å grunnlegge Frelsesarmeen. George, som var sønn av en metodistpastor, mistet begge foreldrene i "feber" da han var bare 15 år gammel. 
George jobbet på egen hånd i London samtidig som han var på utkikk etter den opprinnelige metodismen, slik John Wesley hadde startet den. Da han fant den kristne misjon og William Booth, følte han at han hadde funnet det han var på utkikk etter.

George flyttet inn i familien Booths hjem og ble William Booths sekretær. Han hadde stor innflytelse på utviklingen av det som skulle bli Frelsesarmeens teologi, spesielt i Frelsesarmeens spesielle syn på sakramentene.

I 1880 overtok William Booths sønn Bramwell Booth stillingen som sekretær. George som brant for misjon og utfordret William Booth på at de skulle starte arbeidet i New York.
Siden Frelsesarmeen hadde mangel på mannlige offiserer valgte han ut kaptein Emma Westbrook og rekrutterte seks andre unge kvinner (Alice Coleman, Rachel Evans, Emma Elizabeth Florence Morris, Elizabeth Pearson, Clara Price og Annie Shaw) og trente dem opp som offiserer på båten på vei til New York.

George og "the lassies" gjorde stor suksess, uoffisielt hadde familien Shirley i Philadelphia startet Frelsesarmeen. George startet også opp armeen i Newark, New Jersey, her satte han igjen to unge kvinner til ledere. Han brøt snart opp og dro til St. Louis, Missouri for å starte opp arbeidet der, men dette lykkes ikke så godt. I 1881 trengte William Booth ham som misjonær i andre land.

Han hadde talent for språk og gjorde mange reiser til utlandet. Bl.a. besøkte han Frankrike, Sveits og Sverige mange ganger. Selv om han reiste mye og hadde ett travelt program ble han gift med Marianne Parkyn. Sammen fikk de barn og bodde i Margate.

George gjorde mange store tilskudd til Frelsesarmeens tidlige arbeid. Bla laget han sangbøker på zulu og tysk. Startet arbeid for mennesker som nettopp var kommet ut av fengsler. George hadde en spesiell forkjærlighet for Tyskland og var med å starte arbeidet der.

I 1906, etter ordre fra grunnleggeren, dro han til Kina for å se på mulighetene for å starte Frelsesarmeen der, det startet i 1915. 

George Scott Railtons helse hadde alltid vært dårlig. Den ble betraktelig mye verre i 1913, ett år etter at William Booth døde. Han reiste fortsatt og hadde et anstrengende program, blant annet med besøk til Frankrike, Nederland og Tyskland. Etter å ha løpt for å rekke ett tog, med tung bagasje, kollapset han og døde, bare 64 år gammel.

Mennesker fra hele verden kom for å være med om begravelse etter hans «forfremmelse til herlighet». Verdens ledere fulgte bilen som kjørte ham til hans siste hvilested. Da bilen passerte det britiske parlamentet, fikk ett av Frelsesarmeens hornorkester spille. Dette var første gangen på over 100 år at noe sånt hadde skjedd. 

George Scott Railton var William Booths åndelige sønn og ble begravet ved siden av Frelsesarmeens grunnlegger.

## Referanser
Rønne

**Rønne** er den største byen på den danske øya Bornholm og har som sådan mange viktige funksjoner for øya. Byen er administrasjonssenter for Bornholms regionskommune og har 13&nbsp;798 innbyggere (2023).

I Rønne finnes Bornholms Hospital, Bornholms Gymnasium, elverket, avisen *[[Bornholms Tidende]]*, slakteri, Retten på Bornholm og Sankt Nicolai kirke.

Kommunikasjonen med fastlandet skjer hovedsakelig med ferge til og fra Ystad sør i Sverige. Det er også fergeforbindelse til og fra Køge og Sassnitz i Tyskland.

## Referanser


 


## Eksterne lenker
* 
* Rønne Byportal
Den østerrikske utlandstjenesten

Den **østerrikske utlandstjenesten** er et alternativ til den østerrikske siviltjenesten og varer i 12 måneder. Den kan bli avtjent innenfor områdene Gedenkdienst (minnetjeneste), Sozialdienst (sosialtjeneste) og Friedensdienst (fredstjeneste).

Utlandstjenesten ligner den tyske Anderen Dienst im Ausland. Politikkvitenskapsmann Andreas Maislinger fra Innsbruck fikk idéen fra Aktion Sühnezeichen/Friedensdienste. Den første østerrikske siviltjeneren kunne tiltre minnetjenesten sin i museet Auschwitz-Birkenau den 1. september 1992.

## Gedenkdienst
Minnetjenesten er opptatt av ofrene for nasjonalsosalisme. Minnetjenester jobber på holocaustminnesteder som museer og forskningsinstitusjoner, for eksempel Simon Wiesenthal Center eller Yad Vashem.

## Sozialdienst
Sosialtjenestedeltakere arbeider i prosjekter som fremmer den økonomiske og sosiale utvikling til et bestemt land. De som tar sosialtjeneste jobber for eksempel med barn som må leve på gata eller på prosjekter for forbedring av drikkevannforsyningen i utviklingsland.

## Friedensdienst
Fredstjenestedeltakere er opptatt med tiltak som nytter veien til eller sikringen av fred i sammenheng med væpnet konflikter. De jobber for eksempel i Israel hvor de organiserer arbeidsgrupper rundt felles initiativer fra konfliktpartene.

## Finansiering
Den østerrikske republikken stiller enhver utlandstjenesteforening et viss budsjett til rådighet. Et beløp fra 10&nbsp;000 euro blir regnet for hver utlandstjener. På grunn av denne begrensete økonomien er det ikke mulig for alle interesserte å avtjene en utlandstjeneste.

**Austrian Memorial Holocaust Award** (AHMA) er en utmerkelse innstiftet av den østerrikske organisasjonen Österreichischer Auslandsdienst. Prisen ble opprettet og første gang utdelt i 2006 og skal hvert år tildeles en person som særlig har bidrag til minnet om holocaust.

Siden 1992 har unge østerrikere avtjent «minnetjenesten» (noenlunde tilsvarende den norske siviltjenesten) sin i Argentina, Belgia, Kina, Tyskland, England, Frankrike, Israel, Italia, Litauen, Nederland, Polen, Tsjekkia, Ukraina, Ungarn og USA. På den måten viser unge østerrikere på mange steder i verden ansvar og avsky for forbrytelser som ble begått av østerrikske nasjonalsosialister.

## Prisvinner
* 2006 Pan Guang
* 2007 Alberto Dines

## Referanser


## Eksterne lenker
* Den østerrikske utenlandstjenesten
* Minnetjenesten hos den østerrikske utenlandstjenesten

Østerrikske Utlandstjenesten
Ian Woosnam

**Ian Woosnam** (født 2. mars 1958) er en britisk golfspiller som representerer Wales. Woosnam var en av «De fem store» europeiske golfspillerne, alle født innen 12 måneder fra hverandre, som alle vant ''major''-turneringer og gjorde Europa konkurransedyktig mot USA i Ryder Cup. (De andre var Seve Ballesteros, Nick Faldo, Bernhard Langer og Sandy Lyle.)

Woosnam er født i Oswestry i England. Han er lav for å være mannlig golfspiller, 164&nbsp;cm høy, men han er en kraftfull spiller. Han spilte som amatør i regionale turneringer i det engelske grevskapet Shropshire sammen med Sandy Lyle. Han ble profesjonell i 1976 og begynte å spille på Europatouren i 1979. Etter tre beskjedne sesonger tok karrieren av i 1982 da han vant Swiss Open og endte som nummer åtte på Europatourens pengeliste, *Order of Merit*. Etter dette ble Woosnam blant de ti beste på pengelisten hvert år fra 1983 til 1991, og igjen i 1993, 1996 og 1997; totalt 13 ganger.

I 2006 ledet han som kaptein det europeiske laget til seier i Ryder Cup.

## Eksterne lenker
*
Tolstoj

**Tolstoj**, også skrevet **Tolstoi** eller **Tolstoy** (russisk: Толсто́й) er en prominent russisk, grevelig adelsslekt. «De ville Tolstojene», som de ble kalt, har hatt stor innflytelse innen russisk politikk, militær historie, litteratur og kunst. 

## Noen kjente representanter
*Pjotr Andrejevitsj Tolstoj (1645–1729), statsmann
*Fjodor Ivanovitsj Tolstoj (1782–1846) med tilnavnet *Amerikaner*, tippoldebarn til Pjotr Andrejevitsj
*Fjodor Petrovitsjolstoj (1783–1873), kunstner; nevø til Fjodor Ivanovitsj
*Lev Nikolajevitsj Tolstoj (1828–1910), forfatter
*Aleksej Konstantinovitsj Tolstoj (1817–1875), forfatter
*Aleksej Nikolajevitsj Tolstoj (1883–1945), forfatter
*Tatjana Nikititsjna Tolstaja (* 1951), forfatterinne

## Verdensvide utbredelse
Grev Leo Tolstoj regnes som Russlands mest kjente forfatter. Etter den russiske revolusjon dro slekten Tolstoj i eksil, og medlemmer lever i dag i Sverige, Tyskland, Storbritannia, Frankrike og USA. Utenfor Russland bruker de selv engelske transkriberte skrivemåten *Tolstoy*. Leo Tolstojs sønn Lev Tolstoj var også forfatter, var svensk gift og har etterkommere med familienavn Tolstoy, Paus og Ceder.